
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 1376 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Αναγνώριση- διατήρηση ιδιωτικής οδού εντός του 
Ο.Τ. 16 του Δήμου Καρπενησιού ως προϋπάρχου- 

σας του έτους 1923. 1 

Καθορισμός των ορίων αιγιαλού και παραλίας στην 
θέση «Επίσκοπος» Δήμου Μώλου, Ν. Φθιώτιδας. 2 


Α ΠΟΦΑΣΕΙ Σ 

Αριθ. οικ. 3170 (1) 

Αναγνώριση- διατήρηση ιδιωτικής οδού εντός του Ο.Τ. 
16 του Δήμου Καρπενησιού ως προϋπάρχουσας του 
έτους 1923. 

Ο ΝΟΜΑΡΧΗΣ ΕΥΡΥΤΑΝΙΑΣ 

Έχοντας υπόψη: 

1. Τις διατάξεις του ν.δ. της 17.7.1923, όπως τροποποιή¬ 
θηκε , συμπληρώθηκε και ισχύει σήμερα και ειδικότερα 
το άρθρο 20 παράγραφος 4. 

2. Την εγκύκλιο 20014/34/1977 της υπηρεσίας Οικι¬ 
σμού. 

3. Την υπ’ αριθμ. 214/2005 απόφαση του Δημοτικού 
συμβουλίου Καρπενησιού. 

4. Το υπ’ αριθμ. 5/2005 πρακτικό, θέμα 4ο του ΣΧΟΠ Ν. 
Ευρυτανίας , σύμφωνα με το οποίο ομόφωνα γνωμοδο- 
τεί υπέρ της αναγνώρισης - διατήρησης της οδού. 

5. Το από 31.10.1950 ( ΦΕΚ 26/Α) Β.Δ/γμα «έγκρισης 
όρων και περιορισμών δόμησης οικοπέδων πόλης Καρ¬ 
πενησιού». 


15 Δεκεμβρίου 2005 

6. Το άρθρο 3 του ν. 2218/1994 και 2240/1994 περί 
Νομαρχιακής Αυτοδιοίκησης. 

7. Τον Ο.Ε.Υ. Νομαρχιακής Αυτ/σης Ευρυτανίας ΦΕΚ. 
473 Β71996. 

8. Την υπ’ αριθμ. 6896/2722/19.3.2001 εγκύκλιο του ΥΠΕ- 
ΧΩΔΕ «Αρμοδιότητα αναγνώρισης οδού προϋφιστάμε- 
νης του 1923 κ.λ.π.». 

9. Το άρθρο 3 του ν. 690/1948 (Α'133) «περί συμπλή¬ 
ρωσης σχεδίων πόλεων διατάξεων».. 

10. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Την αναγνώριση και διατήρηση της προϋφιστάμενης 
του 1923 ιδιωτικής οδού η οποία διέρχεται δια του Ο.Τ 
16 τομέας (Γ) του Δήμου Καρπενησιού με στοιχεία 1,2,3,4, 
...,9,10,26,27,...,50,1 όπως φαίνεται στο τοπογραφικό δι¬ 
άγραμμα που συνοδεύει την παρούσα απόφαση και 
ξεκινά από την οδό Μεγάλου Αλεξάνδρου και καταλήγει 
στην οδό Γορδίου τμήμα της οποίας μέχρι σήμερα δεν 
έχει διανοιγεί. 

Το διάγραμμα της αναγνώρισης θα αναρτηθεί στο 
κτίριο της Δ/νσης Πολεοδομίας της Νομαρχιακής Αυτο¬ 
διοίκησης Ευρ/νίας για χρονικό διάστημα ενός (1) μηνός 
από την ημερομηνία δημοσίευσης της απόφασης στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Καρπενήσι, 30 Νοεμβρίου 2005 
Ο Νομάρχης 

ΚΩΝ/ΝΟΣ ΚΟΝΤΟΓΕΩΡΓΟΣ 

Αριθ. 6416/Φ.αιγ.-παρ. (2) 

Καθορισμός των ορίων αιγιαλού και παραλίας στην 
θέση «Επίσκοπος» Δήμου Μώλου, Ν. Φθιώτιδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 3, 4 και 5 του ν. 2971/2001 
(ΦΕΚ 285 τ.Α/19.12.2001) «Περί αιγιαλού και παραλίας». 

2. Τις διατάξεις του άρθρου 1 του ν.δ. 439/1970 «περί 
συμπληρώσεως των διατάξεων περί αιγιαλού». 

3. Τις διατάξεις του άρθρου 5 του ν. 3200/1955 «περί 
διοικητικής αποκέντρωσης», όπως τροποποιήθηκαν και 
ισχύουν σήμερα. 

4. Τη διάταξη του άρθρου 46 παρ. 21 του ν.3220/2004 
(ΦΕΚ 15 τ.Α/28.1.2004) δυνάμει της οποίας από 10.4.2004 
αρμοδιότητες του Υπουργού Οικονομίας και Οικονο¬ 
μικών οι οποίες ανήκαν ή είχαν μεταβιβασθεί στους 
Νομάρχες μέχρι την έναρξη λειτουργίας των Νομαρχι¬ 
ακών Αυτοδιοικήσεων και αφορούν θέματα των Υπηρε¬ 
σιών του Υπουργείου Οικονομίας και Οικονομικών, που 
εξαιρέθηκαν από την κατάργηση με τις διατάξεις της 
παραγράφου 2 του άρθρου 39 του ν. 2218/1994, περι¬ 
έρχονται στον Γενικό Γραμματέα της Περιφέρειας, σε 
συνδυασμό με την υπ’ αριθμ. 2434/27.5.2004 απόφαση 
Γεν. Γραμματέα Περιφέρειας Στερεός Ελλάδας στην 
οποία ορίζεται η ΔΔΕ/ΠΣΕ αρμόδια για την επικύρωση 
των ορίων αιγιαλού και παραλίας. 

5. Την από 7.7.2005 έκθεση της κατά το άρθρο 3 του 
ν.2971/2001 αρμόδιας Επιτροπής καθορισμού των ορίων 
αιγιαλού και παραλίας στη θέση «Επίσκοπος» Δήμου 
Μώλου, Ν. Φθιώτιδας. 

6. Το από Ιούλιο 2004 τοπογραφικό διάγραμμα της 
παραπάνω περιοχής, που συντάχθηκε σε μία (1) πινακίδα 
με κλίμακα 1:500 από τον Τοπογράφο Μηχανικό Χρήστο 
Σαλόγιαννο, το οποίο ελέγχθηκε για την ακρίβεια της 
αποτύπωσης στις 5.10.2004 από την Δημ. Αλεξόπου- 
λο Πολιτικό Μηχανικό ΤΕ της Τ.Υ.Δ.Κ. Ν. Φθιώτιδας και 
θεωρήθηκε την ίδια ημερομηνία από τον Παν. Ευμορ- 
φόπουλο, Πολιτικό Μηχανικό Προϊστάμενο της Τ.Υ.Δ.Κ. 
Ν. Φθιώτιδας, όπως ορίζουν οι διατάξεις του άρθρου 4 
παρ. 2 του ν. 2971/2001 και συνοδεύει την έκθεση της 
προαναφερόμενης επιτροπής 

7. Το υπ’ αριθμ. φ.544.5/1167/05/17.10.2005 έγγραφο 
του Γενικού Επιτελείου Ναυτικού το οποίο συμφωνεί 
με τα καθορισθέντα από την Επιτροπή όρια αιγιαλού 
και παραλίας. 

8. Το υπ’ αριθμ. Φ. 121/2007/2.11.2005 έγγραφο της Κτη¬ 
ματικής Υπηρεσίας Ν. Φθιώτιδας, αποφασίζει: 

Επικυρώνει την από 7.7.2005 έκθεση της κατά το άρ¬ 
θρο 3 του ν.2971/2001 αρμόδιας Επιτροπής καθορισμού 
των ορίων αιγιαλού και παραλίας στην θέση Επίσκο¬ 
πος», Δήμου Μώλου, Ν. Φθιώτιδας και το από Ιούλιο 
2004, τοπογραφικό διάγραμμα της παραπάνω περιοχής, 
που συντάχθηκε σε μία (1) πινακίδα με κλίμακα 1:500 από 
τον Τοπογράφο Μηχανικό Χρήστο Σαλόγιαννο, ελέγ¬ 
χθηκε για την ακρίβεια της αποτύπωσης στις 5.10.2004 
από τον Δημ. Αλεξόπουλο, Πολιτικό Μηχανικό ΤΕ της 
Τ.Υ.Δ.Κ. Ν. Φθιώτιδας και θεωρήθηκε την ίδια ημερομηνία 
από τον Παναγιώτη Ευμορφόπουλο, Πολιτικό Μηχανικό 
Προϊστάμενο της Τ.Υ.Δ.Κ. Ν. Φθιώτιδας, όπως ορίζουν οι 
διατάξεις του άρθρου 4 παρ.2 του ν. 2971/2001. 


Στο παραπάνω τοπογραφικό διάγραμμα, καθορίστηκε 
η οριογραμμή του αιγιαλού με κόκκινη συνεχή πολυγω¬ 
νική γραμμή, με στοιχεία 6,7,8,9,1 της οποίας οι κορυφές 
εξασφαλίζονται με τις συντεταγμένες τους στο Κρατικό 
Τριγωνομετρικό Δίκτυο (προβολής ΕΓΣΑ 87). 

Η οριογραμμή της παραλίας καθορίσθηκε για την 
εξυπηρέτηση των σκοπών του άρθρου 1 παρ. 2 του 
ν. 2971/2001 με κίτρινη συνεχή πολυγωνική γραμμή με 
στοιχεία 6', 7', 8', 9', 1', της οποίας οι κορυφές εξασφα¬ 
λίζονται από την πολυγωνική του αιγιαλού (παράλληλος 
σε απόσταση δέκα (10) μέτρων). 

Δεν υπάρχει παλαιός αιγιαλός. 

Δεν υπάρχουν κτίσματα στην ζώνη παραλίας. 

Η παρούσα απόφαση μαζί με την έκθεση της Επιτρο¬ 
πής και το τοπογραφικό διάγραμμα να δημοσιευθούν 
στην Εφημερίδα της Κυβερνήσεως. 

Λαμία, 18 Νοεμβρίου 2005 

Ο Γ ενικός Γ ραμματέας Περιφέρειας 
ΚΩΝΣΤΑΝΤΙΝΟΣ ΕΞΑΡΧΟΣ 

ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ 
ΟΡΙΩΝ ΑΙΓΙΑΛΟΥ ΚΑΙ ΠΑΡΑΛΙΑΣ 
(ν. 2971/2001) 

Για τον καθορισμό των ορίων του αιγιαλού και της πα¬ 
ραλίας στην θέση «Επίσκοπος» Δήμου Μώλου Φθιώ¬ 
τιδας. 

Ενδιαφερόμενοι οι Κων/νος Δάβαρης και Στ. Φράγκος, 
όπου πήγαμε σήμερα Πέμπτη 7.7.2005 οι υπογεγραμ¬ 
μένοι: 

1. Τσιγκόλης Φώτιος, Εφοριακός ΠΕ/Α Προϊστάμενος 
Κτηματικής Υπηρεσίας Νομού Φθιώτιδας, Πρόεδρος της 
Επιτροπής. 

2. Στρωματιάς Γεώργιος, Τοπογράφος Μηχανικός της 
Κτηματικής Υπηρεσίας Νομού Φθιώτιδας. 

3. Φτούλης Ιωάννης, Πλωτάρχης Λ.Σ. Λιμενάρχης Υπο- 
λιμεναρχείου Στυλίδας. 

4. Φούντα Ξανθή, Αρχιτέκτων Μηχανικός,Προϊσταμένη 
Δ/νσεως Χωροταξίας Περιβάλλοντος Νομαρχιακής Αυ¬ 
τοδιοίκησης Φθιώτιδας. 

Το 5ο μέλος (Προϊστάμενος κ.λ.π. Δ/νσεως Περιβ. 
και Χωροταξίας Περιφέρειας Στερεός Ελλάδας) καί- 
τοι εκλήθη νομίμως, δεν προσήλθε), που αποτελού¬ 
με την Επιτροπή του άρθρου 3 του ν. 2971/2001 (ΦΕΚ 
285/19.12.2001/τ.Α'), όπως αυτή συγκροτήθηκε με την υπ’ 
αριθμ. 85/11.1.2005 απόφαση Γεν. Γραμ. Περιφ. Στερεός 
Ελλάδας και συγκλήθηκε με την υπ’ αριθμ. Φ.121/1317/ 
6.7.2005 πρόσκληση του Προέδρου της, έχοντας δε 
υπόψη: 

1. Την απο 10.8.2004 αίτηση των Κ. Δάβαρη και Στ. 
Φράγκου που ζητείται ο καθορισμός των ορίων του 
αιγιαλού και παραλίας στην παραπάνω περιοχή. 

2. Το απο Ιούλιο 2004 τοπογραφικό και υψομετρικό 
διάγραμμα με κλίμακα 1:500 του Τοπογράφου Μηχανικού 
Χρ. Σαλόγιαννου, που ελέγχθηκε την 5.10.2004 για την 
ακρίβεια της αποτύπωσης απο τον Πολιτικό Μηχανικό 
Τ.Ε. Δημ. Αλεξόπουλο και θεωρήθηκε την 5.10.2004 απο 
τον Διευθυντή Τεχνικών Υπηρεσιών Δήμων και Κοινοτή¬ 
των Ν. Φθιώτιδας, Πολιτικό Μηχανικό Παναγ. Ευμορφό¬ 
πουλο, όπως ορίζει το άρθρο 4 του ν. 2971/2001. 

Αφού έλαβε υπ’ όψιν τους εγκεκριμμένους καθορισμούς 
εκατέρωθεν της εξεταζόμενης περιοχής,ήτοι ανατολι- 

κά τον καθορισμό που επικυρώθηκε με την υπ’ αριθμ. 
Φ.121/119/4.2.1993 απόφαση Νομάρχη Φθιώτιδας (ΦΕΚ 
137/26.2.1993/τ.Δ') και δυτικά τον καθορισμό που επικυ¬ 
ρώθηκε με την υπ’ αριθμ. 1075430/6717/ Β0010/5.9.2003 
απόφαση Υπ. Οικ. (ΦΕΚ 999/26.9.2003/τ.Δ'). 

Τις διατάξεις του ν.2971/2001 (ΦΕΚ 285/19.12.2001/τ. Α') 
«περί αιγιαλού - παραλίας και άλλες διατάξεις» και ιδι¬ 
αίτερα το άρθρο 9. 

Την κ.υ.α. υπ’ αριθμ. 1089532 πε/8205 πε/Β0010/ 
20.4.2005/Υπ. Οικ/μίας και Οικονομικών και ΠΕΧΩΔΕ 
«Στοιχεία Καθορισμού αιγιαλού και παραλίας». 

Τα στοιχεία καθορισμού αιγιαλού και παραλίας που 
προβλέπονται απο το άρθρο 9 του ν. 2971/2001 και ει- 
δικώτερα: 

α. Την γεωμορφολογία του εδάφους της εξεταζόμενης 
περιοχής που αποτελείται απο χαλαρά ιζήματα (γαιώδη 
εδάφη και λίγες πέτρες) που έχου προκύψει, απο την 
αποσάθρωση - διάβρωση των μητρικών πετρωμάτων. 
Το σύνολο της εξεταζόμενης περιοχής είναι πεδινή, έχει 
χαμηλά υψόμετρα και χαμηλή ακτή. 

Στην εξεταζόμενη περιοχή δεν εκβάλλει χείμαρρος 
- ποταμός. Της ακτής συνέχονται εκτάσεις πεδινές με 
έδαφος γαιώδες. Η εξεταζόμενη περιοχή είναι εκτός 
σχεδίου,εκτός οικισμού.εκτός Γ.Π.Σ. χωρίς δόμηση και 
χρήση γεωργική. 

β. Στην εξεταζόμενη περιοχή δεν υπάρχουν φυσικοί 
παράκτιοι πόροι. 

γ. Η περιοχή δεν προσβάλλεται απο ισχυρούς ανέμους 
έντασης 8-10 Β, γιατί είναι εντός του κλειστού Μαλια- 
κού κόλπου και απέναντι σε απόσταση 6-8 ΚΜ είναι 
η περιοχή Στυλίδας. 

δ. Ο πυθμένας στην ακτή καλύπτεται απο χαλίκια και 
βούρκο με πολύ ήπιες κλίσεις και μικρά βάθη κοντά 
στην ακτή (τα βάθη απο χάρτη της Υ.Υ. Πολ.Ναυτικού). 
Υπάρχει παλίρροια με επάλαξη περίπου 1,40 Μ. 

ε. Ο τομέας ανάπτυξης του κυματισμού σε σχέση με 
το μέτωπο της ακτής, είναι μικρός και φθάνει το μέγιστο 
τα 9 χιλιόμετρα. 

στ. Δεν υπάρχουν στην εξεταζόμενη περιοχή τεχνικά 
έργα, ή προσχώσεις που να επηρεάζουν ουσιαστικά 
την οριογραμμή του αιγιαλού πλην του παραλιακού 
χωματόδρομου. 


ζ. Δεν υπάρχουν εγκεκριμμένες χωροταξικές κατευ¬ 
θύνσεις και χρήσεις γής που να επηρεάζουν την πα¬ 
ράκτια ζώνη. 

η. Δεν υπάρχουν δημόσια κτήματα στην εξεταζόμενη 
περιοχή. 

θ. Η περιοχή δεν έχει ενταχθεί στο Εθν. Κτηματο¬ 
λόγιο. 

ι. Η περιοχή εμπίπτει σε περιοχή του Εθνικού Καταλό¬ 
γου ΝΑΤΟΥΡΑ 2000 με κωδικό πρόσβασης ΟΒ 2440002, 
αποφασίζουμε: 

1. Καθορίζουμε επι του ανωτέρω τοπογραφικού δια¬ 
γράμματος: 

α) Την οριογραμμή του αιγιαλού με κόκκινη συνεχή 
πολυγωνική γραμμή με στοιχεία 6,7, 8, 9,1 της οποίας οι 
κορυφές εξασφαλίζονται απο συντεταγμένες προβολής 
ΕΓΣΑ 87 σύμφωνα με τον κατωτέρω πίνακα. 

β) Την οριογραμμή της παραλίας με κίτρινη συνεχή 
πολυγωνική γραμμή με στοιχεία 6', 7', 8', 9 '\ Τ της οποί¬ 
ας οι κορυφές εξασφαλίζονται απο την πολυγωνική του 
αιγιαλού (παράλληλος σε απόσταση δέκα (10) μέτρων. 

2. Καθορίζεται ζώνη παραλίας δέκα (10) μέτρων 
παντού,για να μπορεί να γίνει παραλιακός δρόμος δι¬ 
πλής κυκλοφορίας που να εξυπηρετεί την ευρύτερη 
αγροτική περιοχή. 

3. Δεν υπάρχουν οικοδομές στην ζώνη της παραλί- 
ας. 

4. Δεν υπάρχει παλαιός αιγιαλός. 

ΠΙΝΑΚΑΣ ΣΥΝΤΕΤΑΓΜΕΝΩΝ ΑΙΓΙΑΛΟΥ 

Ο Πρόεδρος 


X 

382.003,00 

382.078,00 

382.121,50 

382.188,00 

382.225,00 

Η Επιτροπή 


Ψ_ 

4.298.537,70 

4.298.532,20 

4.298,531,40 

4.298,537,50 

4.298.543,10 


Τα Μέλη 


ΦΩΤΗΣ ΤΣΙΓΚΟΛΗΣ ΓΕΩΡΓΙΟΣ ΣΤΡΩΜΑΤΙΑΣ 

ΙΩΑΝΝΗΣ ΦΤΟΥΛΗΣ 
ΞΑΝΘΗ ΦΟΥΝΤΑ 

